CELEX: 62019TN0368
Language: hr
Date: 2019-06-18 00:00:00
Title: predmet T-368/19: Tužba podnesena 18. lipnja 2019. — Datenlotsen Informationssysteme protiv Komisije

12.8.2019   
            
            
               HR
            
            
               Službeni list Europske unije
            
            
               C 270/37
            
         
      Tužba podnesena 18. lipnja 2019. — Datenlotsen Informationssysteme protiv Komisije
      (predmet T-368/19)
      (2019/C 270/39)
      Jezik postupka: njemački
      
         Stranke
      
      
         Tužitelj: Datenlotsen Informationssysteme GmbH (Hamburg, Njemačka) (zastupnik: T. Lübbig, odvjetnik)
      
         Tuženik: Europska komisija
      
         Tužbeni zahtjevi
      
      Tužitelj od Općeg suda zahtijeva da:
      
                  —
               
               
                  utvrdi da je tuženik povrijedio svoje obveze iz članka 108. UFEU-a time što je propustio u razumnom roku odlukom okončati službeni istražni postupak u predmetu SA.34402 (2015/C ex 2012/NN) u skladu s člankom 108. stavkom 2. UFEU-a odnosno člankom 9. stavkom 1. Uredbe 2015/1589 (1);
               
            
                  —
               
               
                  tuženiku naloži snošenje troškova postupka.
               
            
         Tužbeni razlozi i glavni argumenti
      
      U prilog osnovanosti tužbe tužitelj ističe sljedeće tužbene razloge.
      
                  1.
               
               
                  Povreda članka 108. UFEU-a zbog toga što službeni istražni postupak nije okončan
                  
                              —
                           
                           
                              U okviru prvog tužbenog razloga navodi se da trajanje postupka od preko sedam godina treba ocijeniti nerazumnim. Tužitelj s tim u vezi ističe da je, s obzirom na to da je tuženik u velikoj mjeri utvrdio činjenice i na mali broj otvorenih pitanja, već trebalo donijeti odluku. Osim toga, potrebno je što prije donijeti odluku zbog tužiteljevih hitnih gospodarskih potreba.
                           
                        
            
                  2.
               
               
                  Povreda prava na razumno trajanje postupka kao dijela prava na dobru upravu u skladu s člankom 41. Povelje Europske unije o temeljnim pravima
                  
                              —
                           
                           
                              U okviru drugog tužbenog razloga ističu se argumenti koji su u biti istovjetni ili slični tužbenim razlozima istaknutim u okviru prvog tužbenog razloga.
                           
                        
            
                  3.
               
               
                  Povreda članka 41. Povelje Europske unije o temeljnim pravima u vezi s člankom 20. te povelje
                  
                              —
                           
                           
                              U okviru trećeg tužbenog razloga prvenstveno se ističe da je, zbog različitih mjera koje su dovele do kašnjenja u postupku, tuženik povrijedio Kodeks najbolje prakse za provedbu postupaka nadzora državnih potpora.
                           
                        
            
                  4.
               
               
                  Povreda prava na obrazloženje kao dijela prava na djelotvoran pravni lijek u skladu s člankom 47. i člankom 41. stavkom 2. točkom (c) Povelje Europske unije o temeljnim pravima
                  
                              —
                           
                           
                              U okviru četvrtog tužbenog razloga navodi se da se tuženik nije mogao paušalno pozivati na potrebu za daljnjim istraživanjima, nego je to morao opravdati i vjerodostojno obrazložiti.
                           
                        
            
         (1)  Uredba Vijeća (EU) 2015/1589 od 13. srpnja 2015. o utvrđivanju detaljnih pravila primjene članka 108. Ugovora o funkcioniranju Europske unije (SL 2015., L 248, str. 9.)